
Către,
BIROUL PERMANENT
AL CAMEREI DEPUTAȚILOR
Vă înaintăm, alăturat, RAPORTUL asupra Proiectului de Lege pentru aprobarea Ordonanţei de urgenţă a Guvernului nr.195/2020 privind măsuri în domeniul registrului comerţului, trimis Comisiei juridice, de disciplină şi imunităţi cu adresa nr. PL-x  34 din 1 februarie 2021.

În raport cu obiectul și conținutul său, proiectul de lege face parte din categoria legilor ordinare.
                                                  PREŞEDINTE


                         
                                         Mihai Alexandru BADEA

RAPORT

asupra Proiectului de Lege pentru aprobarea Ordonanţei de urgenţã a Guvernului nr.195/2020 privind măsuri în domeniul registrului comerţului
În conformitate cu prevederile art.94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţii a fost sesizată, spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.195/2020 privind măsuri în domeniul registrului comerţului, trimis cu adresa nr. PL-x 34 din 1 februarie 2021 şi înregistrat cu nr.4c-13/104 din 2 februarie 2021.

Senatul, în calitate de primă Cameră sesizată, a adpotat proiectul de lege ca urmare a depășirii termenului de adoptare, potrivit art.115 alin.(5) din Constituția României, republicată.
Conform dispoziţiilor art.75 alin.(1) din Constituţia României, republicată şi ale art. 91 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Proiectul de lege are ca obiect de reglementare instituirea unor măsuri în domeniul organizării activităţii registrului comerţului, referitor la accesul solicitanţilor la serviciile de registru al comerţului, cu respectarea regulilor sanitare şi de distanţare socială în desfăşurarea activităţii de înregistrare, în sensul prelungirii aplicării prevederilor art.26-28 din Ordonanţa de urgenţă a Guvernului nr.70/2020, precum şi instituirea unor excepţii de la prevederile art.17 alin.(6) din Legea societăţilor nr.31/1990.
Consiliul Legislativ, conform adresei înregistrată cu nr.1146 din 12 noiembrie 2021, a avizat favorabil proiectul de lege.

Comisia pentru industrii și servicii a avizat favorabil proiectul de lege, în ședința din ziua de 16 februarie 2021, cu amendamente admise, prevăzute în Anexa care face parte integrantă din aviz.

Comisia pentru politică economică, reformă şi privatizare a avizat favorabil proiectul de lege, în ședința din ziua de 11 martie 2021, cu amendamente admise, prevăzute în Anexa la aviz.

În conformitate cu prevederile art.61 și art.129 alin.(1) din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat proiectul de lege în ședința desfășurată în sistem mixt, în data de 24 iunie 2021. 
La întocmirea prezentului raport comisia a avut în vedere expunerea de motive, avizul favorabil al Consiliului Legislativ, avizul favorabil al Comisiei pentru industrii și servicii și avizul favorabil al Comisiei pentru politică economică, reformă şi privatizare.
La lucrările Comisiei juridice, de disciplină şi imunităţi deputaţii au fost prezenţi conform listei de prezenţă.
În urma examinării proiectului de lege şi a opiniilor exprimate, deputaţii prezenţi la lucrări au hotărât, cu majoritatea voturilor deputaților prezenți, să propună un raport de adpotare a  Proiectului de Lege pentru aprobarea Ordonanţei de urgenţă a Guvernului nr.195/2020 privind măsuri în domeniul registrului comerţului, cu amendamentele admise cuprinse în anexa nr.1 și cu amendamentele respinse din anexa nr. 2, anexe care fac parte integrantă din prezentul raport.

În raport cu obiectul şi conţinutul său, proiectul de lege face parte din categoria legilor ordinare.

                      
PREŞEDINTE,

   

                                                             SECRETAR,                                            



 
   
Mihai Alexandru BADEA

                                                                 Ladányi László-Zsolt                                        
Consilier parlamentar, 
Dragoș Bucur                                                                       





                              









                                        Anexa nr.1
AMENDAMENTE ADMISE:
	Nr. Crt.
	Text ordonanță de urgență


	Text adoptat de Senat
	Amendamente
	Motivare

	1.
	
	Lege

pentru aprobarea Ordonanţei de urgenţã a Guvernului nr.195/2020 privind măsuri în domeniul registrului comerţului


	Nemodificat
	

	2.
	
	Articol unic. - Se aprobă Ordonanţa de urgenţă a Guvernului nr.195 din 12 noiembrie 2020 privind măsuri în domeniul registrului comerţului, publicată în Monitorul Oficial al României, Partea I, nr.1078 din 13 noiembrie 2020.
	Art. I. - Se aprobă Ordonanţa de urgenţă a Guvernului nr.195 din 12 noiembrie 2020 privind măsuri în domeniul registrului comerţului, publicată în Monitorul Oficial al României, Partea I, nr.1078 din 13 noiembrie 2020, cu următoarele modificări şi completări:
	

	3.
	Ordonanţa de urgenţă

privind măsuri în domeniul registrului comerţului
	.........................................................
	Nemodificat
	

	4.
	Art. 1 - Măsurile prevăzute la art. 26​28 din Ordonanţa de urgenţă a Guvernului nr. 70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr. 227/2015 privind Codul fiscal, a Legii educaţiei naţionale nr. 1/2011, precum şi a altor acte normative, aprobată cu modificări şi completări prin Legea nr. 179/2020, cu completările ulterioare, se aplică în continuare, pe o perioadă de 9 luni de la data intrării în vigoare a prezentei ordonanţe de urgenţă.

	.......................................................
	1. Articolul 1 se modifică și va avea următorul cuprins: 
„Art. 1. - Măsurile prevăzute la art. 26-28 din Ordonanţa de urgenţă a Guvernului nr. 70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr. 227/2015 privind Codul fiscal, a Legii educaţiei naţionale nr. 1/2011, precum şi a altor acte normative, aprobată cu modificări şi completări prin Legea nr. 179/2020, cu modificările și completările ulterioare, se aplică pe durata stării de alertă, precum și un an după încetarea acesteia.”
Autori amendament:

Autor: Grup parlamentar USR-PLUS, PNL, UDMR si Minoritati
Aprobat:

Comisia juridică
	

	5.
	Art. 2 - (1) Dacă societatea nu desfăşoară la sediul social sau la sediile secundare activităţile declarate o perioadă de maximum 3 ani, declaraţia pe propria răspundere prevăzută la art. 17 alin. (6) din Legea societăţilor nr. 31/1990, republicată, cu modificările şi completările ulterioare, este considerată inclusă în declaraţia pe propria răspundere prevăzută de art. 15 alin. (1) lit. a) din Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările şi completările ulterioare.

(2) Dacă societatea desfăşoară activitate în afara sediului social şi a sediilor secundare, declaraţia pe propria răspundere prevăzută la art. 17 alin. (6) din Legea nr. 31/1990, republicată, cu modificările şi completările ulterioare, este considerată inclusă în declaraţia pe propria răspundere prevăzută de art. 15 alin. (1) lit. b) din Legea nr. 359/2004, cu modificările şi completările ulterioare
	.......................................................
	Nemodificat

	

	6.
	......................................................
	.........................................................
	2. După articolul 2 se introduc două noi articole, articolele 3 și 4, cu următorul cuprins:

„Art. 3. - La articolul 17 din Legea societăților nr. 31/1990, republicată în Monitorul Oficial al României, Partea I nr. 1.066 din 17 noiembrie 2004, cu modificările şi completările ulterioare, alineatele (3) şi (5) se abrogă.
Autori amendament:

Deputat PNL Diana Morar, Maria Gabriela Horga

Deputat PNL Diana Morar, Maria Gabriela Horga
Aprobat:

Comisia juridică
	

	7.
	
	
	Art. 4. - La articolul 172 din Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, publicată în Monitorul Oficial al României, Partea I nr. 839 din 13 septembrie 2004, cu modificările şi completările ulterioare, alineatul (1) se modifică şi va avea următorul cuprins:

„Art. 172. - În vederea efectuării controlului de către autorităţile/instituţiile publice competente în domeniul autorizării funcţionării şi a verificării conformităţii celor declarate, oficiul registrului comerţului transmite acestora, pe cale electronică, informaţii din declaraţiile-tip pe proprie răspundere cu privire la îndeplinirea condiţiilor de funcţionare/desfăşurare a activităţii  la sediul social/profesional şi/sau sedii secundare sau, după caz, la terţi, şi datele de identificare a persoanelor înregistrate, în termen de 3 zile lucrătoare de la data înregistrării în registrul comerţului.”
Autori amendament:

Deputat PNL Diana Morar, Maria Gabriela Horga, Ioan Cupșa
Aprobat:

Comisia juridică

	


 Anexa nr.2

AMENDAMENTE RESPINSE:
	Nr. Crt.
	Text ordonanță de urgență


	Text adoptat de Senat
	Amendamente
	Motivare

	1.
	........................................................
	..........................................................
	Art. III. - La articolul 172 din Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice publicată în Monitorul Oficial al României, Partea I nr. 839 din 13 septembrie 2004, cu modificările şi completările ulterioare, alineatul (1) se modifică şi va avea următorul cuprins:

„(1) în vederea efectuării controlului de către autorităţile/instituţiile publice competente în domeniul autorizării funcţionării şi a verificării conformităţii celor declarate, oficiul registrului comerţului transmite acestora, pe cale electronică, informaţii din declaraţiile-tip pe proprie răspundere cu privire la îndeplinirea condiţiilor de funcţionare/desfăşurare a

activităţii  şi datele de identificare a persoanelor înregistrate, în termen de 3 zile lucrătoare de la data înregistrării în registrul comerţului.”

Autor: deputat Victor Ilie
	

	2.
	.......................................................
	.........................................................
	Art. III. - La articolul 172 din Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice publicată în Monitorul Oficial al României, Partea I nr. 839 din 13 septembrie 2004, cu modificările şi completările ulterioare, alineatul (1) se modifică şi va avea următorul cuprins:

„(1) În vederea efectuării controlului de către autorităţile publice competente, Oficiul Registrului Comerțului transmite informațiile relevante pentru funcționarea, desfășurarea activității, în termen de 3 zile de la înregistrarea de la registrul comerțului.

Autor: deputat Andi Grosaru

